Hävittäjädivisioona liitettiin 10. huhtikuuta 1. Ilma-armeijan 10. hävittäjälaivueeseen. Alus saattoi 23. huhtikuuta "Ushion" kanssa "Myōkōn" ja "Haguron" Jokosukasta Trukille, jonne ne saapuivat 27. huhtikuuta. Korallimeren taistelussa 7.-8. toukokuuta alus saattoi "Ushion" ja 27. hävittäjädivisioonan kanssa amiraali Takagin iskuosastoa. Taistelun jälkeen alus suojasi "Ushion" kanssa "Zuikakua" etsittäessä liittoutuneiden aluksia, minkä jälkeen palattiin 15. toukokuuta Bougainvillen kautta Trukille. Seuraavana päivänä alus suojasi "Ushion" kanssa "Zuikakun" Trukilta Kureen, jonne saavuttiin 21. toukokuuta.